text: Брэст: абласны суд не задаволіў скаргу мясцовых актывістаў АГП
  http://spring96.org/be/news/70606 2014 2014-04-17T22:40:33+0300 2014-04-17T22:40:33+0300 2014-04-17T22:40:33+0300 be http://spring96.org/files/images/sources/sud.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»
  Як мяркуе кіраўнік Брэсцкай абласной арганізацыі АГП Уладзімір Вуек, той пікет адбываўся цалкам у рамках беларускага заканадаўства і заяўка на яго правядзенне была пададзена па апавяшчальным прынцыпе, што адпавядае Выбарчага кодэксу. "Больш за тое: мы звярталі ўвагу абласнога суда, што супрацоўнікі праваахоўных органаў фактычна парушылі нашы правы на мірныя сходы, мітынгі і дэманстрацыі, гарантаваныя Канстытуцыяй Рэспублікі Беларусь", - зазначыў Вуек. Паводле яго слоў, рашэнне абласнога суда таксама будзе абскраджана - гэтым разам у Вярхоўны суд.
  Пікет, што адбываўся 24 лютага, ладзіўся ў цэнтры Брэста з удзелам лідэра АГП Анатоля Лябедзькі. Падчас мерапрыемства актывісты раздавалі партыйныя матэрыялы і распавядалі пра неабходнасць правядзення сумленных і справядлівых выбараў у Беларусі. Пасля акцыі на некаторых яго ўдзельнікаў былі складзены адміністрацыйныя пратаколы, а суд пазней пакараў кіраўніка абласной арганізацыі АГП Уладзіміра Вуека штрафам памерам 25 базавых велічынь, а актывістаў партыі Дыяну Касцюковіч і Юрыя Жыдовіча – штрафам памерам 10 базавых велічынь кожнага.